AAP में भी भाई-भतीजावाद, केजरीवाल ने मौसेरी बहन को बनाया DWC अध्यक्ष

नई दिल्ली। दिल्ली में सरकार बदलने के बाद लगातार विवादों में रहने वाली दिल्ली महिला आयोग की अध्यक्षा बरखा सिंह की जल्द ही इस पद से मुक्त हो जाएंगी। दिल्ली महिला आयोग के अध्यक्ष का पद दिल्ली के मुख्यमंत्री अरविंद केजरीवाल की सलाहकार (शिकायत निवारण) स्वाति मालीवाल संभालेंगी। आगामी 18 जुलाई को बरखा सिंह का कार्यकाल पूरा होने जा रहा है।

दिल्ली महिला आयोग के अध्यक्ष पद पर स्वाति मालीवाल नियुक्ति को लेकर मुख्यमंत्री अरविंद केजरीवाल घेरे में आ गए हैं। स्वाति मालीवाल केजरीवाल की मौसेरी बहन हैं।

दिल्ली महिला आयोग के अध्यक्ष का पद संभालने जा रहीं स्वाति मालीवाल आम अादमी पार्टी (आप) के राष्ट्रीय कार्यकारिणी सदस्य एवं हरियाणा के नेता नवीन जयहिंद की पत्नी हैं। नवीन जयहिंद रोहतक लोकसभा क्षेत्र से चुनाव लड़ चुके हैं।

AAP की सक्रिय सदस्य हैं स्वाति

आम आदमी पार्टी में लंबे समय से काम कर रही स्वाति मालीवाल अपने पति नवीन जयहिंद के मुकाबले पार्टी में वरिष्ठ हैं। मालीवाल हरियाणा के रोहतक जिले के गांव भैंसरू की बहु हैं। स्वाति अरविंद केजरीवाल की एनजीओ के साथ भी वर्षों से जुड़ी हुई हैं।

Posted By: JP Yadav

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस